Orešek (utvrda)
<s>Orešek (ruski: Крепость Оре́шек, švedski: Nöteborg) je stara ruska utvrda na istoimenom nevskom otoku, nasuprot grada Šliseljburga.</s><s>Leži nedaleko od mjesta gdje Neva ističe iz jezera Ladoge u Lenjingradskoj oblasti, udaljen oko 40 km istočno od Sankt Peterburga.</s><s>Utvrda Orešek je 1990. uvrštena na UNESCOvu listu svjetske baštine u Evropi zajedno sa historijskom jezgrom Sankt Peterburga.</s>

<s>Historija 
Utvrda Orešek (ili Šliseljburg) je jedinstveni arhitektonski i historijski spomenik građen, dograđivan i obnavljan od 14. do 20. vijeka.</s><s>Utvrdu je 1323. podigao novgorodski knez Jurij Danilovič, unuk Aleksandra Nevskog, na Orahovom otoku u Nevi, kao predstražu na granici sa Švedskom.</s><s>Između 14. i 17. vijeka utvrda Orešek izdržala je brojne žestoke napade, ali je nakon devet mjeseci opsade 1612. pala je u ruke Šveđana koji su odtad vladali njome punih 90 godina.</s><s>Za njihove vlasti zvala se Nöteborg (Orahov grad).</s><s>Rusi su je ponovno zauzeli 1702. za vrijeme Velikog sjevernog rata.</s><s>Oni su je prezvali po njemačkom Šliseljburg (Shlisselburg = Ključni grad).</s><s>Petar Veliki dao ju je kompletno obnoviti i dograditi, tako da je njen današnji izgled iz tih vremena.</s><s>Tokom 18. i 19. vijeka utvrda je bila poznata kao Ruska Bastille, zatvor u kom su tamnovali i brojni članovi carske porodice, istaknuti državnici i javne osobe.</s>

<s>Od augusta 1928.</s><s>Orešek je muzej na otvorenom, filijala Muzeja Oktobarske revolucije iz Lenjingrada.</s><s>Muzej je zatvoren 1939. godine, a njegovi 
eksponati prebačeni u Lenjingrad.</s><s>Za vrijeme Velikog domovinskog rata, branitelji Orešeka izdržali su napade  Wehrmachta gotovo punih 500 dana i tako spriječili da Lenjingrad bude odsječen od kopnenog dijela SSSR-a.</s><s>Artiljerijsko granatiranje napravilo je velika oštećenja, pa su brojni spomenici završili u ruševinama.</s><s>Od 1965. utvrda postaje filijala Državnog historijskog muzeja iz Lenjingrada.</s><s>Tad su obnovljene građevine starog i novog zatvora i bastioni iz 16. vijeka teško oštećeni za Drugog svjetskog rata i Ivanova crkva.</s>

<s>Izvori</s>

<s>Vanjske veze</s>

<s>Шлиссельбург</s>

<s>Tvrđave u Rusiji
Historijski muzeji u Rusiji
Zatvori u Rusiji
Bivši zatvori
Lenjingradska oblast
Svjetska baština u Rusiji</s>

